Мы махуэхэм
ФокIадэм и 28, махуэку
Адыгэ фащэм и дунейпсо махуэщ
ХьэщхьэрыIуэ узым ебэныным и дунейпсо махуэщ
Къэрал хабзэм теухуа щIэныгъэ зэгъэгъуэтыным и дунейпсо махуэщ
Атом промышленностым и лэжьакIуэм и махуэщ
1618 гъэм дунейм щыяпэу Брюссель ломбард къыщызэIуахащ.
1773 гъэм Пугачёв Емельян зи пашэ мэкъумэшыщIэ зауэм, 1775 гъэ пщIондэ екIуэкIам, щIидзащ.
1953 гъэм КПСС-м и ЦК-м и Япэ секретару хахащ Хрущёв Никитэ.
1961 гъэм Сирием дзэм зыкъыщаIэтри, Хьэрып Республикэ Зэгуэтым къыхэкIащ Сирие Хьэрып Республикэр.
2009 гъэм Индием и хьэрш аппарат «Гранд Райан 1-м» Мазэм псы зэрыщыIэр къихутащ.
2010 гъэм УФ-м и Президент Медведев Дмитрий Iэ щIидзащ Москва къалэм и Iэтащхьэ Лужков Юрий дзыхь зэрыхуимыщIыжым къыхэкIыу и къулыкъум тегъэкIыным теухуа унафэм.
Урысейм хамэ къэрал IуэхухэмкIэ министру щыта джыназ Черкасский Алексей къызэралъхурэ илъэс 337-рэ ирокъу.
Франджы тхакIуэ цIэрыIуэ Мериме Проспер къызэралъхурэ илъэс 214-рэ ирокъу.
Совет тхакIуэ, литературэдж, теленэтынхэр езыгъэкIуэкIыу щыта, СССР-м и цIыхубэ артист, Лениным и цIэр зезыхьэ саугъэтыр тIэунейрэ зыхуагъэфэща Адроников Ираклий (и унэцIэ дыдэр Андроникашвилищ) къызэралъхурэ илъэси 109-рэ ирокъу.
Ленинград дэт Театр Иным и режиссёр нэхъыщхьэу щыта, СССР-м и цIыхубэ артист, Социалист Лэжьыгъэм и ЛIыхъужь, Лениным, Сталиным я цIэхэр зезыхьэ саугъэтхэр, СССР-м и Къэрал саугъэтыр тIэунейрэ зрата Товстоногов Георгий къызэралъхурэ илъэси 102-рэ ирокъу.
Совет егъэджакIуэ цIэрыIуэ, Социалист Лэжьыгъэм и ЛIыхъужь Сухомлинский Василий къызэралъхурэ илъэс 99-рэ ирокъу.
Италием щыщ актёр цIэрыIуэ Мастрояни Марчеллэ къызэралъхурэ илъэс 93-рэ ирокъу.
Конструктор-модельер, АР-м и Къэрал саугъэтым и лауреат, УФ-м щэнхабзэмкIэ щIыхь зиIэ и лэжьакIуэ СтIащ Юрий и ныбжьыр илъэс 86-рэ ирокъу.
Жылагъуэ лэжьакIуэ, КъБР-ми КъШР-ми щэнхабзэмкIэ щIыхь зиIэ я лэжьакIуэ, Дагъыстэнми Ингушми гъуазджэхэмкIэ щIыхь зиIэ я лэжьакIуэ, педагогикэ щIэныгъэхэм я кандидат, ЩIДАА-м и член-корреспондент Бетыгъуэн Iэуес и ныбжьыр илъэс 66-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык уфауэ щыщытынущ, уэшх къыщешхынущ. Хуабэр махуэм градуси 8 — 10, жэщым градуси 6 — 7 щыхъунущ.
ФокIадэм и 29, мэрем
Тенджызым и дунейпсо махуэщ
Гум и дунейпсо махуэщ
1887 гъэм Германием къыщызэрагъэпэщащ «Гамбург» футбол командэр.
1907 гъэм Санкт-Петербург трамвайм лэжьэн щыщIидзащ.
1916 гъэм «Стандарт Ойл» компаниер къызэзыгъэпэща Рокфеллер Джон дунейм япэу мелардырыбжэ щыхъуащ
1956 гъэм Совет Союзым къыщызэрагъэпэщащ Зауэм хэтахэм я комитет.
Япэ адыгэ тхакIуэ, дзэ къулыкъущIэу щыта Къаз-Джэрий СулътIан къызэралъхурэ илъэс 210-рэ ирокъу.
Совет тхакIуэ цIэрыIуэ Островский Николай къызэралъхурэ илъэси 113-рэ ирокъу.
Совет Союзым и ЛIыхъужь Хьэбэчыр Умар къызэралъхурэ илъэс 96-рэ ирокъу.
Кхъухьлъатэзехуэ, генерал-лейтенант, Сирием и лIыхъужь Абазэ Мамдухь къызэралъхурэ илъэс 85-рэ ирокъу.
Италием щыщ политик цIэрыIуэ, а къэралым и Министрхэм я Советым и унафэщIу щыта Берлускони Сильвио и ныбжьыр илъэс 81-рэ ирокъу.
Урысей актрисэ, РСФСР-ми цIыхубэ артисткэ, СССР-м и Къэрал саугъэтыр зрата Демидовэ Аллэ и ныбжьыр илъэс 81-рэ ирокъу.
Польшэм щыщ къэрал лэжьакIуэ, а къэралым и президенту 1990 — 1995 гъэхэм щыта, мамырыгъэм хуэлажьэхэм папщIэ Нобель игъэува саугъэтыр зрата Валенсэ Лех и ныбжьыр илъэс 74-рэ ирокъу.
Урысей тележурналист цIэрыIуэ Крылов Дмитрий и ныбжьыр илъэс 71-рэ ирокъу.
Чилим и президенту нэхъапэм цIыхубз зэи хамыхауэ, а къулыкъур зыхуагъэфэща Бачелет Мишель и ныбжьыр илъэс 66-рэ ирокъу.
Къэбэрдей къэрал драмэ театрым и актёр Быдэ Хьэсэн и ныбжьыр илъэс 57-рэ ирокъу.
Албанием и президент Нишани Буяр и ныбжьыр илъэс 51-рэ ирокъу.
Украинэм щыщ футболист цIэрыIуэ, «Дыщэ топ» саугъэтыр 2004 гъэм зыхуагъэфэща Шевченкэ Андрей и ныбжьыр илъэс 41-рэ ирокъу.
Дунейм и щытыкIэнур
«pogoda.yandex.ru» сайтым зэритымкIэ, Налшык пшэр техьэ-текIыу щыщытынущ. Хуабэр махуэм градуси 9 — 11, жэщым градуси 7 — 9 щыхъунущ.
